open-index/open-wikipedia-markdown huggingface dataset:
Formula 1 – sezona 2005.

**F1 2005. sezona** je 56. po redu. Prva utrka je u Australija 6. mart 2005, a posljednja utrka je u Kina 16. oktobar 2005. Titulu brani Michael Schumacher i Ferrari. U 2005. sezoni nalaze se 1 nova ekipa i 6 nova vozači.

## Ekipe i vozači 
## Utrke 
## Konačni poredak 
### Sistem bodovanja
### Vozači 
|valign="top"|

**Boldu**&nbsp;- Najbolju Startnu Poziciju
*Italicu*&nbsp;- Najbrži Krug Utrke
|}
 Vozači s Michelinovim gumama morali povući iz VN SAD uslijed sigurnosnih zabrinutosti.

### Konstruktori 
|valign="top"|

**Boldu**&nbsp;- Najbolju Startnu Poziciju
*Italicu*&nbsp;- Najbrži Krug Utrke
|}

## Vanjski linkovi 
* formula1.com – Poredak vozača službeni 2005. 
* formula1.com – Poredak konstruktora službeni 2005.
* sezona 2005. na statsf1.com
* Automobili F1 2005. na statsf1.com
* * Zvanična stranica Formule 1*
* *Zvanična stranica FIA-e*
* *Formula 1 na espnf1.com*
* *Formula 1 na autosport.com*
* *Formula 1 na planetf1.com*

2005
Kategorija:2005. u Formuli 1
Kategorija:Formula 1 – sezona 2005.
T-50

**T-50** je bio Sovjetski tenk koji se proizvodio do januara 1942. godine a bio je zamišljen kao nasljednik već zastarjelog T-26. Novi tenk je sadržavao neke nove i napredne karakteristike, ali zbog velikih komplikacija i skupoće ukupno je proizvedeno samo 69 operativnih vozila.

## Razvoj i dizajn 
T-50 je laki pješadijski tenk koji je razvijen malo prije početka drugog svjetskog rata za potrebe Crvene armije. Iskustva iz Španskog građanskog rata pokazala su da je potrebno uvesti nove tenkove kako bi se osvježila već zastarjela flota sovjetskih tenkova.

Prije 1939. većina tenkova u Crvenoj Armiji su bili izmjenjeni tenkovi stranog dizajna.
Očekivalo se da novi laki tenk T-50 zamijeni T-26 te postane najbrojniji sovjetski laki tenk koji bi djelovao uz brzi BT.

Razvoj T-50 započinje 1939. godine u OKMO dizajnerskom birou. Razvijeno je nekoliko prototipova no samo je prototip pod nazivom T-126 odobren za dalji razvoj. Uz velike teškoće i promjenu dizajnerskog biroa, novi tenk je završen u januaru 1941. te je uskoro dobivena i dozvola za proizvodnju, ali zbog tehničkih problema proizvodnja je opet bila zaustavljena.

U međuvremenu u Ukrajini je proizveden ekonomični T-34 srednji tenk koji bi zamijenio brzi BT tenk.

Nakon njemačke invazije u junu sve tenkovske fabrike dobijaju naređenje da ubrzaju proizvodnju te konačno započinje proizvodnja T-50.

Dizajn T-50 je bio odličan ali zbog tehničkih problema, komplikovane proizvodnje, skupoće i potrebe za brzom proizvodnjom jeftinih tenkova, proizvodnja prestaje već u januaru 1942. te ga je zamijenio puno jednostavniji T-60. U kratkom periodu u kojem se proizvodio ukupno je izrađeno 69 T-50 tenkova, a 48 ih je bilo naoružano i spremno za borbu.

T-50 se dijelo u dvije glavne verzije: osnovnu i osnovnu verziju s pojačanim oklopom. Oklop je pojačavan jer se otkrilo da su Nijemci razvili snažna protivtenkovska oružja, a nakon pojačavanja oklop tenka je iznosio 57mm.

Jedan od glavnih problema kod T-50 je bio što je koristio poseban tenkovski motor za razliku od dotadašnjih sovjetskih tenkova koji su koristili obične kamionske motore. To je znatno povećalo cijenu te je stvaralo probleme jer se motor nije mogao zamijeniti na terenu dok ne dođe novi specijalizovani iz fabrike. Pored toga njegov motor se često kvario a dizajneri nisu mogli otkriti uzroke kvarova.

## Historija korištenja 
Na početku rata na istočnom frontu mali broj operativnih T-50 tenkova je poslan na Lenjingradski front. Zbog slabog korištenja nepoznato je kako se snalazio na terenu, no prema tvorničkim specifikacijama, lako se mogao nositi s ranim njemačkim tenkovima (mada to nije provjereno u praksi).

Godine 1944. Finske snage su zarobile jedan T-50. te se danas nalazi u muzeju u Paroli.
Do 1943. laki pješadijski tenovi su smatrani zastarjelima te su njihovu ulogu preuzela lako-oklopljena vozila.

## Također pogledajte 
* KV-2
* KV-85
* T-26
* T-44
* T-55
* T-60
* T-70

Kategorija:Sovjetski tenkovi u Drugom svjetskom ratu
Lorenzo Ghiberti

**Lorenzo Ghiberti** (Rođen 1378. Firenca - umro 1455. Firenca), italijanski vajar, zlatar i slikar, najpoznatiji po izradi vrata na baptisteriju (krstionicu) katedrale u Firenci. Na konkursu 1401., u jakoj konkurenciji, povjerena mu je izrada drugih vrata u toj crkvi, koju je završio 1424., a od 1425. do 1452. izradio je i treća vrata, nazvana „vrata raja“, kod kojih je na nov način riješio problem prostora. Reljef tih vrata toliko je umjetnički uspio da je veliki Mikelanđelo rekao kako njihova ljepota zaslužuje da uistinu budu vrata raja. Uradio je i više kipova u Firenci, uključujući i reljef za katedralu u Sijeni, rađen od 1417. do 1427. Njegovi *Commentarii* su dokument velike vrijednosti za izučavanje italijanskog slikarstva.

Kategorija:Italijanski kipari
Kategorija:Italijanski slikari
Kategorija:Rođeni 1378.
Kategorija:Umrli 1455.
Kategorija:Biografije, Firenca
Kategorija:Italijanski arhitekti
Kategorija:Italijanski pisci
Kategorija:Renesansni slikari
Ivan IV, kralj Portugala

**Ivan IV** (portugalski: *João* - Žoao; 18. mart 1603 - 6. novembar 1656) je bio prvi portugalski kralj iz dinastije dinastije Bragança.

Prije dolaska na prijestolje bio je poznat kao vojvoda Bragançe, pošto je tu titulu naslijedio od svoga oca, vojvode Teodozija II. Majka mu je bila Ana de Velasco y Girón, a od nane Katarine (koja je bila unuka portugalskog kralja Emanuela I i koja je učestvovala u borbi za prijestolje) je naslijedio nasljedna prava na portugalsku krunu.

Krunisan je za portugalskog kralja dvije sedmice nakon ustanka, 1. decembra 1640. godine, kojim je svrgnut prethodni kralj, Filip III (također španski kralj kao Filip IV). Nakon tog ustanka Portugal je ponovo stekao *de facto* nezavisnost. Španski kralj se portugalske krune odrekao tek 1668.

Kategorija:Kraljevi Portugala
Fridrik IX, kralj Danske

**Fridrik IX** (punim izvornim imenom *Christian **Frederik** Franz Michael Carl Valdemar Georg*; 11. mart 1899 - 14. januar 1972) je bio kralj Danske od 1947. do svoje smrti. Bio je sin danskog kralja Kristijana X i kraljice Aleksandre od Mecklenburg-Schwerina. Njegovu vladavinu su obilježile velike promjene u kraljevini Danskoj.

## Rođenje i porodica 
Rođen je 11. marta 1899. u palati Sorgenfri u Kongens Lynbyu na Zelandu tokom vladavine njegovog pradjeda kralja Kristijana IX. Njegov otac je bio princ Kristijan od Danske (kasnije kralj Kristijan X), najstariji sin princa Fridrika (kasnije kralj Fridrik VIII) i princeze Ludovike od Švedske (kasnije kraljice Ludovike). Njegova majka je bila Aleksandra od Mecklenburg-Schwerina, kćerka Fridrika Francisa III, velikog vojvode Mecklenburg-Schwerina i vojvotkinje Anastazije Mikhailovne.

Kršten je u palati Sorgenfri 9. aprila 1899. Na krštenju mladi princ je imao 21 kuma, među kojima su bili i njegov pradjed kralj Danske Kristijan IX, car Rusije Nikola II, kralj Grčke George I, kralj Švedske i Norveške Oskar II, njegov djed princ Fridrik, princ Velsa (kasniji kralj Ujedinjenog kraljevstva Edvard VII) i njegov ujak Frederick Francis IV, veliki vojvoda Mecklenburg-Schwerina. Fridrik je imao brata Knuda, koji je rođen godinu dana nakon njega.

## Rani život 
Započeo je karijeru u mornarici umjesto u vojsci, kako je bio običaj u danskoj kraljevskoj porodici, i u toj karijeri je napredovao do ranka admirala.

Godine 1922. bio je zaručen za svoju rodicu, grčko-dansku princezu Olgu, ali zaruke su bile prekinute. Ona se udala za jugoslavenskog kneza i namjesnika Pavla, a Fridrik je 24. maja 1935. oženio jedanaest godina mlađu švedsku princezu Ingrid. S njom je imao tri kćerke:

* Margareta II, kraljica Danske, rođena 1940,
* Princeza Benedikta od Danske, brakom princeza od Sayn-Wittgenstein-Berleburga, rođena 1944,
* Ana-Marija od Danske, supruga posljednjeg grčkog kralja Konstantina II i kao takva posljednja grčka kraljica, rođena 1946.

Pošto nije imao sinova, bilo je očekivano da će, prema tadašnjem zakonu, dansku krunu naslijediti Fridrikov brat Knud. Međutim, 1953. donesen je novi zakon kojim je u Danskoj uspostavljena primogenitura koja dozvoljava kćeri danskog monarha da ga naslijedi ako monarh nema zakonitih sinova. Time je Fridrikova najstarija kćerka postala prestolonasljednica i, nakon njegove smrti, kraljica.

Razbolio se nedugo nakon obraćanja narodu povodom Nove godine 1971/72. Umro je 14. januara 1972. Sahranjen je u dvorištu katedrale Roskilde, za razliku od ostalih danskih monarha koji su sahranjeni unutar katedrale.

## Porijeklo 
## Reference 
Kategorija:Kraljevi Danske
Kategorija:Gliksburgovci
Kategorija:Rođeni 1899.
Kategorija:Umrli 1972.
Adab

**Adab** je moderna arapska riječ za književnost, ali prvobitno je značila pravilo ponašanja, duhovnu disciplinu, uljudno znanje, talent. Adab ili lijepa književnost proizvod je arapsko-perzijske sinteze a razvio se iz zbirki pouka i moralnih normi. U spise koji su služili kao sredstvo općeg obrazovanja sastavljači su unosili raznovrsne pripovjedne dodatke, perzijske i arapske legende, mitove i kazivanja, ponekad i biografije znamenitih ljudi. Klasični adab transformirao se u nauku, filozofiju i etiku sa jedne strane, dok se, sa druge strane, njegov zabavni element osamostalio i prerastao u zabavnu, beletrističku literaturu. Rezultat ovakvog razvoja bili su zbornici priča koje su oduvijek bile omiljene među Arapima. U takve zbornike ubrajamo priče o Lokmanu, folklornoj ličnosti koja se spominje u Kur’anu, te zbirku priča o Gohi, koji je postao personifikacija komičnog junaka, pa zbirka o ljubavi “Magnun-Layla” (Medžnun i Lejla).

## Reference 
## Vanjski linkovi 
* https://books.google.ba/books?id=zPXu561ZpvgC&pg=PT283&redir_esc=y#v=onepage&q&f=false

Kategorija:Arapski jezik
Momir Nikolić

**Momir Nikolić** (20. februar 1955, Bratunac) prvi je oficir Vojske Republike Srpske koji je priznao krivicu za učešće u ubistvu preko 8.000 Bošnjaka u Srebrenici u ljeto 1995. Haški tribunal u Hagu mu je 2. decembra 2003. izrekao kaznu od 27 godina zatvora, ali ta kazna je smanjena 8. marta 2006. na 20 godina.

Kaznu održava u zatvoru u Finskoj.

## Reference 
N
Kategorija:Biografije, Bratunac
Kategorija:Rođeni 1955.
Kategorija:Živi ljudi
Kategorija:Srbi iz Bosne i Hercegovine osuđeni za ratne zločine
Kategorija:Srbi iz Bosne i Hercegovine osuđeni za zločine protiv čovječnosti
Oskar II, kralj Švedske

**Oskar II** (puno izvorno ime *Oscar Frederik*; 21. januar 1829 - 8. decembar 1907) je bio kralj Švedske i posljednji Bernadotte na prijestolju Norveške.

## Mladost 
Bio je treći sin švedsko-norveškog kralja Oskara I i Jozefine od Leuchtenberga. Otac mu je bio sin izabranog švedskog kralja i osnivača dinastije Bernadotte, a preko majke je bio potomak švedskog kralja Gustava I.

Rođen je u Stockholmu, a po rođenju je dobio titulu vojvode od Östergötlanda. Započeo je obrazovanje u mornarici s jedanaest godina. Kasnije je studirao na Univerzitetu Uppsala, gdje se isticao u matematici.

## Brak i nasljedstvo 
Godine 1857, u Wiesbaden-Biebrichu, oženio je Sofiju od Nassaua, najmlađu kćerku Vilima, vojvode Nassaua. S njom je imao četiri sina. Od 1859. bio je švedski prestolonasljednik, budući da njegov najstariji brat, Karlo XV, kralj Švedske, nije imao sinova, a drugi brat, Gustav, vojvoda od Upplanda, je umro 1852. ne ostavivši iza sebe djece.

## Vladavina 
Naslijedio je brata po njegovoj smrti 1872. Njegova krunidba za kralja Švedske održana je 12. maja 1873, a krunidba za norveškog kralja održana je 18. jula iste godine.

Izgubio je norvešku krunu 1905. Norveški parlament ga je svrgnuo 7. juna, a Oskar se krune odrekao 26. oktobra. Odbio je dozvoliti prinčevima svoje dinastije da se kandiduju za norveško prijestolje, pa je za norveškog kralja izabran Karlo od Danske, unuk Oskarovog starijeg brata. Današnji vladar Norveške je i potomak Oskara II, preko svoje majke.

Njegova inteligencija i nezainteresovanost za promovisanje vlastite dinastije, čime se većna ostalih evropskih monarha nije odlikovala, učinile su ga poželjnim arbitrom za međunarodna pitanja. Ujedinjeno Kraljevstvo, Sjedinjene Američke Države i Njemačka su ga dva puta pozvale da presudi u sporovima koji su se ticali Samoe. Godine 1897. data mu je ovlast da izabere petog arbitra u sporu oko Venecuele.

## Interesi 
Oskar II je pokazivao veliko interesovanje za poeziju, muziku i teatar. Kao kralj, sponzorisao je istraživanje Arktika.
 
Umro je 1907, a naslijedio ga je najstariji sin, Gustav V.

Kategorija:Kraljevi Švedske
Kategorija:Kraljevi Norveške
Kategorija:Bernadotti
Fridrik VIII, kralj Danske

**Fridrik VIII** (punim izvornim imenom *Christian **Frederik** Vilhelm Carl*; 3. juni 1843 - 14. maj 1912) je bio kralj Danske od 1906. do 1912.

## Prestolonasljednik 
Bio je najstariji sin danskog kralja Kristijana IX i Ludovike. Kao prestolonasljednik je učestvovao u ratu protiv Pruske i Austrije, te je pomagao ocu u izvršavanju kraljevskih dužnosti.

## Brak i potomstvo 
Majka ga je pokušala oženiti jednom od kćeri britanske monarhinje Viktorije, ali Viktorija je to odbila budući da joj je brak sina Eduarda i Fridrikove sestre Aleksandre već osigurao alijansu s Danskom. U Stockholmu, u julu 1869, oženio je švedsko-norvešku princezu Ludoviku. S njom je imao četiri sina i četiri kćeri. Fridrikov drugi sin Karlo je postao kralj i prije samog Fridrika, budući da je 1905. izabran za kralja Norveške kao Haakon VII.

## Vladavina 
Fridrik VIII je konačno postao kralj po očevoj smrti 1906, kada je imao 62 godine. Fridrik VIII je bio mnogo liberalniji od svog oca i stoga novom parlamentarnom sistemu mnogi draži od svog oca. Budući da je na prijestolje došao u starosti, imao je malo vremena da pokaže svoje sposobnosti prije nego što je bio oslabljen bolešću.

## Smrt 
Pri povratku iz Francuske 1912. 68-godišnji Fridrik se zaustavio u Hamburgu. Tu je, prilikom samostalne šetnje gradom, pao u nesvijest i umro. Njegovo tijelo je pronađeno sljedećeg jutra, a sahranjen je u katedrali Roskilde.

## Reference 
### Dodatna literatura 
* 
* 
* 
* 
* 
* 
* 
* 
* 
* 
* 
* 

Kategorija:Kraljevi Danske
Kategorija:Gliksburgovci
Gustav VI Adolf, kralj Švedske

**Gustav VI Adolf** (punim izvornim imenom *Oskar Fredrik Vilhelm Olaf **Gustaf Adolf***; 11. novembar 1882 – 15. septembar 1973) bio je kralj Švedske od 1950. do svoje smrti 1973.

## Porijeklo i brakovi 
Bio je najstariji sin švedskog kralja Gustava V i Viktorije Badenske. Rođen je u Stockholmu, a po rođenju je dobio titulu vojvode od Skånea.

Godine 1905. oženio se britanskom princezom Margaretom od Connaughta, unukom britanske kraljice Viktorije. S njom je imao petero djece. Godine 1920. Margareta je umrla u osmom mjesecu svoje šeste trudnoće od infekcije nastale tokome operacije.

Godine 1923. oženio se bivšom batenberškom princezom Ludovikom, rodicom svoje prve supruge. Iz njihovog braka, koji je trajao sve do njene smrti 1965, rođena je samo mrtvorođena djevojčica, ali brak je ipak bio vrlo sretan.

## Vladavina 
Naslijedio je oca po njegovoj smrti 1950. U trenutku dolaska na prijestolje imao je 67 godina i bio je udovac po drugi put. Najstariji sin mu je već bio umro, pa mu je prestolonasljednik bio unuk, Karlo Gustav.

Njegova vladavina je bila obilježena mijenjanjem Ustava Švedske i modernizovanjem švedske monarhije. Kralj je bio popularan u narodu zbog svoje opuštenosti i navike da izbjegava pompu, što je zaslužno za očuvanje švedske monarhije.

## Interesi 
Mnogobrojni i raznovrsni interesi, od kojih su najpoznatiji arheologija i botanika, učinili su ga poštovanim od stručnjaka. Zbog svog rada na području botanike, između ostalog, uzgajanja velike zbirke biljnih vrsta iz roda Rhododendron, primljen je u British Academy. Učestvovao je u arheološkim ekspedicijama u Kini, Grčkoj i Italiji. U Rimu je osnovao i švedski institut.

## Smrt 
Umro je u bolnici Helsingborg 1973. u 90. godini, nakon upale pluća. Na prijestolju ga je naslijedio 27-godišnji unuk, Karlo XVI Gustav. Prekinuvši tradiciju sahranjivanja švedskih monarha u crkvi Riddarholmen, kralj je sahranjen na Kraljevskom groblju u parku Haga u Stockholmu.

Kategorija:Rođeni 1882.
Kategorija:Umrli 1973.
Kategorija:Kraljevi Švedske
Kategorija:Bernadotti
Sumejja

**Sumejja** (arapski:سمية بنت خياطّ‎‎) (oko 550 - 615), u Islamu poznata kao prvi šehid i jedna od prvih koja je javno obznanila pripadnost islamu.

## Biografija 
### Period prije prihvatanja islama 
Pretpostavlja se da je rođena negdje oko 550. godine. Nije zabilježeno mjesto rođenja ali se zna da je bila Etiopljanka.

Prije prelaska na islam, Sumejja je prvobitno bila rob u vlasništvu Ebu Huzejfe ibn Mugira. Ebu Huzejfe joj je dopustio da stupi u brak sa Jasirom ibn Amirom, koji je bio Jemenac i koji je nakon dolaska u Mekku bio pod zaštitom Ebu Huzejfe. U braku sa Jasirom, Sumejja je dobila sina Ammara, jednog od prvih sljedbenika Muhammeda i jednog od prvih koji je obznanio svoju pripadnost islamu. Zajedno sa svojim sinom, bila je među prvih sedam osoba koje su javnosti obznanili vjeru u Allaha a uz Hatidžu i prva žena muslimanka.

### Prihvatanje islama 
Ubrzo nakon što je Muhammed počeo primati objavu i pozivati u islam, Sumejja je bila od onih koji su prepoznali istinu i prihvatili je. U početku je to bila tajno da bi nakon obznanjivanja prihvatanja islama od strane drugih, poslije Muhammeda, Ebu-Bekra, Bilala, Ammara, Mikdada i Suhejba, Sumejjja postala 7. osoba koja je javno obznanila prihvatanje islama.

Nakon javnog obznanjivanja prihvatanja islama, prvi muslimani su izloženi raznim vrstama vrijeđanja i tortura od strane mušrika. Isti slučaj se desio i sa Sumejjom i njenom porodicom. Dodijeljena je Ebu Džehlu, nevjerniku i velikom protivniku Muhammeda i širenja islama. Podvrgnuta je različitim vrstama mučenja sa ciljem da se odrekne vjere u jednog boga. Istrajavala je u svojoj vjeri, što je još više ljutilo neprijatelje islama, koji su se nadmetali kako da je okrutnije kazne. 
Muhammed bi, prolazeći pored Jasirove porodice koja je ponižavana i mučena, ne mogavši im pomoći, tješio ih riječima: *Strpite se o porodico Jasirova, vas čeka mjesto u džennetu.*

### Smrt 
Jedne prilike Ebu Džehl, kada je vidio da je Sumejja nepokolebljiva i nepopustljiva u svojoj vjeri i odanosti jednom bogu, iz prevelike mržnje prema islamu i njegovim sljedbenicima, vrijeđajući je, uzeo je koplje i snažnim zamahom zabio ga u njeno tijelo. Usljed smrtonosne rane, istog trena preselila je na ahiret čime je postala prvi šehid u islamu.

## Historijske zabilješke 
Najranije spominjanje slučaja Sumejje i njene smrti nalazimo u djelu Ibn Ishaka, arapskog historičara koji je živio u Medini u 8. vijeku. U svom djelu *Biografija Božijeg Poslanika* (*Siratu Rasulullah*), spominje ovaj slučaj. Iako se njeno ime u ovom djelu ne spominje eksplicitno, do zaključka o njenom imenu se dolazi činjenicom da je za njenog sina Ammara Ibn Ishak koristio termin *sin Sumejje*.

## Reference 
## Vanjski linkovi 
* http://islamika.net(http://islamika.net/pitanja-i-odgovori/kur-an/itemlist/user/2809-allahovasubhanehuvete%E2%80%99alarobinja?start=165)

Kategorija:Islam
Kategorija:Umrli 615.
Kraljevic

**Kraljevic** (njemački: *Königsberg*, litvanski: *Karaliaučius*, poljski: *Królewiec*) je bio glavni grad Pruske do 1945. godine. Osnovan od strane Teutonskih vitezova u 1255. godini, tokom sjevernih krstaških ratova, grad je dobio ime prema bohemskom kralju Ottokaru II. Kraljevic je ubrzo postao sjedište monaške države a kasnije sjedište kneževine Pruske a zatim istočne Pruske. Kraljevic je bio jedan od najvažnijih trgovačkih lučkih gradova na Baltičkom moru kao i sjedište njemačke kulture u ovom dijelu Evrope. Poznati stanovnici grada su bili Richard Wagner i Immanuel Kant.

## Također pogledajte 
*Kalinjingrad

## Reference 
## Vanjski linkovi 
Kategorija:Pruska
Srbijanska okupacija Albanije

[mini|desno|[Kraljevina Srbija|Srbijanska okupacija Albanije 1912-1913.]] 
[mini|desno|Srbijanski oficiri na položaju iznad [Lješa u Albaniji 1912. godine.]]
**Srbijanska okupacija Albanije** je trajala od novembra 1912. do augusta 1913. godine. Iz naselja Ljumi i Has u Albaniji srbijanska vojska se povukla tek 1920. godine.

Prvi balkanski rat zatekao je Albance kao naciju bez vlastite nacionalne države. Krajem 1912. godine, nakon što je Visoka Porta priznala autonomiju Albanije, susjedne balkanske države Srbija, Crna Gora i Grčka su zajednički napale Osmanlijsko carstvo i u toku narednih nekoliko mjeseci osvojile i međusobno podijelile gotovo sve osmanlijske teritorije naseljene Albancima. Kraljevina Srbija je zauzela najveći dio kopnene Albanije i veći dio albanske jadranske obale.

Tokom okupacije počinjeni su brojni zločini nad albanskim stanovništvom u cilju "potpunog preinačenja etničkog karaktera ovih oblasti". Srbijanska vlada je većinu izvještaja o ratnim zločinima dočekala službenim poricanjem.

Pod jakim međunarodnim pritiskom, balkanski susjedi su sredinom 1913. godine bili prinuđeni da se povuku s teritorije međunarodno priznate države Albanije. Novonastala Kneževina Albanija je obuhvatila tek oko polovinu albanske etničke teritorije, dok se veliki broj Albanaca našao unutar susjednih država. Nakon ovog rata, Kosovo je pripalo Srbiji.

Ovi događaji su umnogome doprinijeli narastanju srpsko-albanskog sukoba.

## Literatura 
* Dimitrije Tucović, Srbija i Arbanija. Jedan prilog kritici zavojevačke politike srpske buržoazije, Beograd 1914.
* Dimitrije Đorđević, Izlazak Srbije na Jadransko more i konferencija ambasadora u Londonu 1912, Beograd 1956.
* Prvi balkanski rat 1912-1913 (Operacije srpske vojske) I, Beograd 1959.

## Također pogledajte 
* Velika Srbija
* Balkanski ratovi
* Opsada Skadra

## Reference 
Kategorija:Balkanski ratovi
Kategorija:Vojne okupacije
Kategorija:Historija Srbije
Kategorija:Vojna historija Albanije
Kategorija:Historija Kosova
Kategorija:Srpski iredentizam
Kategorija:Invazije
Velika nagrada Kanade

## Pobjednici 
### Višestruki pobjednici (vozači) 
***Podebljani** vozači su i dalje aktivni u takmičenju Formule 1.*

### Višestruki pobjednici (konstruktori) 
***Podebljani** konstruktori su i dalje aktivni u takmičenju Formule 1*

### Pobjednici po godinama 
## Vanjski linkovi 
*Službena stranica Velike nagrade Monaka
*Statistike i podatke o Velika nagrada Kanade

Kategorija:Sport u Kanadi
Kanada
*
Kategorija:Sport u Montrealu
Jay-Z

**Shawn Corey Carter** poznatiji kao **Jay-Z** (New York City, New York 4. decembra 1969.), američki je reper, te osnivač i predsjednik izdavačkih kuća Roc-A-Fella i Def-Jam. Uz to je i suvlasnik newyorškog kluba 40/40. Jay-Z je jedan od najuspješnijih repera 1990-ih i proglašen je za jednog od najboljih repera ikad. Dosad je objavio čak deset albuma, najnoviji je American Gangster. Jay Z je također bio saradnik mnogim mladim muzičkim grupama. Na primjer, sa grupom Linkin Park uradio je cijeli mash up album, pa je kasnije postao producent samostalnom projektu Mikea Shinode, Fort Minor.

## Privatni život 
Jay-Z je u vezi s poznatom RnB pjevačicom Beyoncé Knowles i kao par su 2006. dospjeli na listu 100 najuticajnijih ljudi te godine. U martu 2008. par se vjenčao u New Yorku.

## Diskografija 
* 1996. Reasonable Doubt
* 1997. In My Lifetime, Vol. 1
* 1998. Vol. 2... Hard Knock Life
* 1999. Vol. 3... Life and Times of S. Carter
* 2000. The Dynasty: Roc La Familia
* 2001. The Blueprint
* 2001. Jay-Z: Unplugged
* 2002. The Blueprint 2: The Gift & the Curse
* 2003. The Black Album
* 2006. Kingdom Come
* 2007. American Gangster
* 2009. Blueprint 3

Kategorija:Rođeni 1969.
Kategorija:Živi ljudi
Kategorija:Biografije, New York
Kategorija:Američki pjevači
Kategorija:Američki biznismeni
Schleswig-Holstein-Sonderburg-Glücksburg

Dinastija **Schleswig-Holstein-Sonderburg-Glücksburg** (danski: **Slesvig-Holsten-Sønderborg-Lyksborg**), poznata i jednostavno kao dinastija **Glücksburg**, je ogranak dinastije Oldenburg. Danas članovi ove dinastije sjede na prijestoljima Danske i Norveške, pretenduju na prijestolje Grčke, i prvi su u nizu za nasljeđivanje prijestolja Ujedinjenog Kraljevstva.

Ovaj ogranak potječe od ogranka dinastije Oldenburg po imenu Schleswig-Holstein-Sonderburg-Beck. Posljednji vojvoda Schleswig-Holstein-Sonderburg-Becka, Fridrik Vilim, je postao vojvoda Glücksburga, te je promijenio svoju titulu. Oženio je Ludoviku Karolinu od Hesse-Kassela, unuku danskog kralja Fridrika V. Njihov sin je izabran za nasljednika danskog prijestolja, te je postao Kristijan IX, kralj Danske. Dansku krunu je naslijedio najstariji sin Kristijana IX, Fridrik VIII, zatim najstariji sin Fridrika VIII, Kristijan X itd, a mlađi sin Fridrika VIII je izabran za norveškog kralja, promijenivši ime iz Karlo u Haakon i postavši tako kralj Haakon VII. Drugi sin Kristijana IX izabran je za grčkog kralja, te je promijenio ime iz Vilim u Georgije i postao kralj Georgije I. Dinastija Schleswig-Holstein-Sonderburg-Glücksburg je tako na početku 20. stoljeća posjedovala krune Danske, Islanda, Norveške i Grčke.

Grčko-danski princ Filip oženio je britansku prijestolonasljednicu Elizabetu koja je 1952. postala britanska monarhinja. Njihova djeca su potomci Fridrika Vilima u neprekinutoj muškoj liniji, te stoga pripadaju dinastiji Schleswig-Holstein-Sonderburg-Glücksburg, što znači da će Elizabetu II vjerovatno naslijediti član dinastije Schleswig-Holstein-Sonderburg-Glücksburg.

Dansku krunu je, zahvaljujući izmjeni zakona 1953. godine kojom je dozvoljeno nasljeđivanje od strane monarhove kćerke ako monarh nema sinova, naslijedila Margareta II. Margareta II se udala za Francuza po imenu Henri de Laborde de Monpezat, te njihova djeca stoga ne pripadaju dinastiji Schleswig-Holstein-Sonderburg-Glücksburg, što znači da Margaretu II vjerovatno neće naslijediti član dinastije Schleswig-Holstein-Sonderburg-Glücksburg.

Norveška je 1990. godine promijenila zakon o nasljeđivanju, dajući jednaka nasljedna prava sinovima i kćerkama. To znači da, iako trenutni prestolonasljednik Haakon ima sina, naslijedit će ga kćerka (ako ne dođe do nepredviđenih okolnosti), odnosno može se predvidjeti da će dinastija Schleswig-Holstein-Sonderburg-Glücksburg u bliskoj budćnosti izgubiti norvešku krunu kao i dansku.

Trenutni poglavar dinastije Schleswig-Holstein-Sonderburg-Glücksburg je Kristofer, princ od Schleswig-Holsteina.


Kategorija:Oldenburgovci
Kategorija:Njemačke dinastije
Kategorija:Danske dinastije
Kategorija:Norveške dinastije
Caterham F1 Team

**Caterham F1 Team** je bio malezijski Formula 1 tim sa sjedištem u Leafieldu, Engleska.

## Rezultati 
## Vanjski linkovi 
* Statistika Caterham F1 na statsf1.com

Kategorija:Konstruktori Formule 1
Kategorija:Malezijski konstruktori Formule 1
HRT F1

**HRT F1** (prethodno **Hispania Racing** i **Campos Meta 1**) jest španki F1 tim koji je imao prvi nastup u 2010. sezoni Formule 1. Takmičio se u sezonama 2010, 2011, 2012.

## Rezultati u Formuli 1 
## Reference 
Kategorija:Konstruktori Formule 1
Kategorija:Španski konstruktori Formule 1
US F1 Team

Ken Anderson, šef momčadi, potvrdio je da je USF1 u službenom pismu obavijestio nadležnu organizaciju da ove sezone (2010) neće biti u stanju natjecati se, i to zbog manjka vremena i resursa. Najradije bi, potvrdio je, da se obveza nastupa USF1 prolongira na 2011 godinu.

Kategorija:Konstruktori Formule 1
Kategorija:Američki konstruktori Formule 1
Virgin Racing

**Virgin Racing** naknadno **Marussia Virgin Racing** je Formula 1 tima koji je bio pod upravljanjem Manor Motorsport, Wirth Research i Richard Branson (vlasnik Virgin Group), koji su se takmičili u Formuli 1 u 2010. i 2011.

Marussia Virgin Racing je preimenovan u Marussia F1 Team je na kraju 2011. godine.

## Rezultati u Formuli 1 
## Vanjski linkovi 
* statsf1.com - statistika Virgin Racing

Kategorija:Konstruktori Formule 1
Kategorija:Britanski konstruktori Formule 1
Kategorija:Ruski konstruktori Formule 1
Sauber Motorsport

**Sauber Motorsport AG**, je švicarska mototrkačka kompanija. Osnovao ju je 1970-te godine Peter Sauber. Od 2019. tim je preimenovan u Alfa Romeo Racing koji je kao sponzor tima došao 2018. Tako je 2019. sezona bila prva u historiji ekipe gdje se Sauber nije takmičio pod svojim imenom od 1993. godine.

Ekipa je kroz historiju imala i odnose sa BMW-om kada su prodani 2005. godine njemčkom proizvođaču, te se takmičili kao BMW Sauber od 2006. do 2009., osvojiši jedno prvo mjesto. Nakon 2009. godine BMW se povukao iz Formule 1 i budućnost ekipe je dovedena u pitanje, sve dok nije prodana nazad njihovom osnivaču Peteru Sauberu. Međutim, ime BMW je nosila sve do 2011. sezone zbog problema sa Concorde Ugovorom, iako su u tom periodu koristili Ferrari motore.

## Rezultati u Formuli 1
## Vanjski linkovi 
* statsf1.com - statistika Sauber

Kategorija:Konstruktori Formule 1
Kategorija:Švicarski konstruktori Formule 1
Ponikve

:

* Ponikve (Čajniče), naselje u općini Čajniče
* Ponikve (Velika Kladuša), naselje u općini Velika Kladuša

:

* Ponikve (Bakar), naselje grada Bakra, Primorsko-goranska županija
* Ponikve (Ogulin), naselje grada Ogulina, Karlovačka županija
* Ponikve (Ston), područje na poluostrvu Pelješcu, Dubrovačko-neretvanska županija

:

* Ponikve (Brežice), naselje u općini Brežice, regija Posavska
* Ponikve (Cerknica), naselje u općini Cerknica, regija Primorsko-notranjska
* Ponikve (Dobrepolje), naselje u općini Dobrepolje. regija Srednja Slovenija
* Ponikve (Sežana), naselje u općini Sežana, regija Obalno-kraška
* Ponikve (Tolmin), naselje u općini Tolmin, regija Goriška
* Ponikve pri Studencu, naselje u općini Sevnica, regija Posavska
* Dolenje Ponikve, naselje u općini Trebnje, regija Jugoistočna Slovenija
* Gorenje Ponikve, naselje u općini Trebnje, regija Jugoistočna Slovenija

:

* Ponikve (Golubac), naselje u općini Golubac, Braničevski okrug

## Također pogledajte
* Ponikva (čvor)
Bernadotte (dinastija)

Dinastija **Bernadotte** je trenutna švedska dinastija. Od 1818. do 1905. pripadnici dinastije Bernadotte su bili i kraljevi Norveške.

Dinastija je nastala kada je na prijestolja Švedske i Norveške sjeo Jean-Baptiste Bernadotte (vladao u Švedskoj kao Karlo XIV Ivan, a u Norveškoj kao Karlo III Ivan). On je bio izabran za nasljednika švedskog prijestolja pošto je tadašnji kralj, Karlo XIII, bio posljednji član švedske kraljevske porodice, i nije imao djece.

Godine 1905. Norveška je napustila uniju sa Švedskom. Norveško prijestolje je bilo ponuđeno jednom od mlađih sinova švedskog i tada već bivšeg norveškog kralja Oskara II, ali Oskar je odbio ponudu. Umjesto njega, za kralja je izabran Karlo od Danske, unuk švedsko-norveškog kralja Karla XV i potomak dinastije Bernadotte, koji je vladao kao Haakon VII.

Današnji poglavar dinastije je švedski kralj Karlo XVI Gustav.

## Reference 
## Vanjski linkovi 
* https://www.kungahuset.se/english/the-monarchy-of-sweden

*
Bernadotte
Bernadotte
Arcangelo Corelli

**Arcangelo Corelli** (Fusignano, 17. februar 1653 – Rim, 18. januar 1713.), bio je utjecajni italijanski violinista i kompozitor barokne muzike kao i pedagog koji je objedinio osnovne elemente violinske tehnike i izvođačke vještine. 
On je također poznat i kao tvorac concerto grosso muzičkog oblika, popularan u to vrijeme koji je dao mogućnost razvijanja raznolikosti zvuka i teksture sa gudačkim instrumentima kod malih i velikih ansambala. 
Ova zajednička instrumentalna akcija i reakcija je tehnika koju je Corelli uspješno koristio da pokaže rješavanje muzičkog sukoba unutar muzičkog sastava.

Corelli je nesebično i mirno radio sa svojim učenicima gudačkih instrumenata usađujući princip davanja i uzimanja koji je vrlo sličan principu "živi za druge".

## Biografija 
Arcangelo Corelli je rođen u Fusignanu, današnja provincija Ravenna.

Godine 1681. bio je u službi Maximiliana II Emanuela izbornog princa Bavarske, a između 1680. i 1685. godine proveo je dosta vremena u kući svog prijatelja i kolege violiniste i kompozitora Cristiana Farinellia (vjeruje se da je bio ujak proslavljenog kastratija Farinellia). (Danas se njegovi "muzički nasljednici" mogu pratiti sedam generacija unazad.)

Godine 1685. Corelli je u Rimu, gdje je predvodio festivalska izvođenja muzike za kraljicu Švedske Kristinu. Bio je i muzički miljenik kardinala Pietra Ottobonija rođak još jednog kardinala Pietra Ottobonija, koji je 1689. godine postao Papa Aleksandar VIII. Od 1689 - 1690. godine bio je u Modeni kod vojvode od Modene koji je bio velikodušan prema njemu. Godine 1708. se vratio u Rim gdje je živio u palati kod kardinala Ottobonija. Njegova posjeta Napulju na poziv kralja dogodila se iste godine.

Arcangelo Corelli umire 1713. godine u Rimu kao veoma ugledan i imućan kompozitor.

## Djela 
Koreli je komponirao 48 trio sonata, 12 sonata za violinu i kontinuo, i 12 concerti grossi.

* Opus 1: 12 sonata da chiesa (crkvena sonata, trio sonate za dvije violine i kontinuo) (Rim 1681.)
* Opus 2: 12 sonata da camera (kamerna sonata, trio sonate za dvije violine i kontinuo) (Rim 1685.)
* Opus 3: 12 sonata da chiesa (crkvena sonata, trio sonate za dvije violine i kontinuo) (Rim 1689.)
* Opus 4: 12 sonata da camera (kamerna sonata, trio sonate za dvije violine i kontinuo) (Rim 1694.)
* Opus 5: 12 (6 crkvenih sonata i 6 kamernih sonata za violinu i kontinuo) (Rim 1700.) 
Posljednja sonata su varijacije na temu **La Folia**.
* Opus 6: 12 concerti grossi (Amsterdam 1714)
* Op. post.: Simfonija u d-molu, WoO 1
op. post.: 6 **Sonate a tre**, WoO 5–10 (Amsterdam 1714.)

## Arcangelo Corelli u modernoj kulturi 
* Dio Božičnog koncerta Op. 6 br. 8 korišten u filmu Gospodar i ratnik
 
### Mediji 
## Literatura 
* Josip Andreis, *Historija muzike*.

## Reference 

Kategorija:Rođeni 1653.
Kategorija:Umrli 1713.
Kategorija:Italijanski kompozitori
Kategorija:Italijanski violinisti
Kategorija:Kompozitori barokne muzike
Luigi Pirandello

mini|200px|Pirandellova bista u Palermu
**Luigi Pirandello** (Girgenti, 28. juni 1867 – Rim, 10. decembar 1936) bio je Italijanski pisac. Školovao se na sveučilištima u Rimu i Bonnu. Diplomirao je jezikoslovlje. Bio je ravnatelj, redatelj i glumac u Umjetničkom teatru u Rimu. Dobitnik je Nobelove nagrade za književnost 1934. Jedan je od najznačajnijih dramskih pisaca 20. vijeka. Napisao je 44 drame, sabrane pod naslovom *Gole maske*. Isprva je izazvao revolt i zabunu publike, ali je ubrzo stekao opće priznanje i otvorio nove puteve moderne dramaturgije. Napisao je pripovjetke – "Priče za jednu godinu", "Smrt na leđima", romane – *Pokojni Matija Paskal*, *Njen muž* i drame – *Đakomino*, *Henri IV*, te najpoznatiju *Šest lica traže pisca*. Umro je 10. decembra 1936. u Rimu.
## Reference
## Također pogledajte 
* Castiglioncello

Kategorija:Dobitnici Nobelove nagrade za književnost
Kategorija:Italijanski pisci
Ivana I, kraljica Navare

**Ivana I** (14. januar 1271 - 4. april 1305) je bila vladarica kraljevine Navare i grofovije Šampanje.

## Dolazak na prijestolje 
Bila je jedino dijete navarskog kralja Henrika I i njegove supruge, Blanke od Artoisa. Njen otac je umro kada je bila stara 18 mjeseci, te je ona automatski postala kraljica Navare i grofica Šampanje. Njena majka je upravljala njenim posjedima kao regent.

## Brak 
Kastiljski, aragonski i francuski kraljevi i njihovi sinovi su tražili da ožene Ivanu kako bi zavladali njenim posjedima. Odlučeno je da će se udati za Filipa Lijepog, pet godina starijeg sina francuskog kralja. Njihov brak je sklopljen 1284. godine.

Njen muž je 1285. godine naslijedio oca kao kralj Francuske, što je Ivanu učinilo i francuskom kraljicom po braku. U Parizu je osnovala poznati Koledž Navare. S mužem je imala tri sina, Luja, Filipa i Karla, od kojih su svi bili kraljevi Francuske i Navare, i jednu kćerku, Izabelu, koja je brakom postala engleska kraljica.

## Smrt i naslijeđe 
Ivana I je umrla 1305. godine pri porodu. Njen brak s francuskim kraljem je osnovao personalnu uniji između Francuske, Navare i Champagnea. Ta personalna unija je trajala sve do smrti njihovog najmlađeg sina, kada navarsku krunu nasljeđuje njihova unuka, Ivana II, a francusku krunu rođak njenog muža.

Kategorija:Kraljevi Navare
Kategorija:Grofovi Šampanje
Kategorija:Ženski monarsi
Kategorija:Supružnici francuskih vladara
Stjecanje moći

**Sticanje moći** (njem. Machtergreifung) je njemačka riječ koja se obično odnosi na nacističko preuzimanje vlasti u Weimaru (Njemačka 30. januara 1933. godine. Ovog je dana Adolf Hitler je položio zakletvu kao njemački kancelar. Ovaj termin se može prevesti i kao oduzimanje snage.

Pojam Machtübernahme ("preuzimanje vlasti") se također koristi za ovaj događaj. Imajte na umu da kada se koristi na njemačkom jeziku, oba Machtergreifung i Machtübernahme zadržavaju svoje opće više značenja i nisu riječi koje se koriste isključivo u kontekstu nacizma. Machtübernahme se može koristiti za bilo koji preuzimanje snage, da li za miran i zakonit način ili nasilni i nelegitimni.

Pojam Machtergreifung su prvi skovali sami nacisti kako bi oslikali njihov ulazak na vlast kao aktivno oduzimanje (alternativni termin koji se koristi je i Nationale Erhebung ("nacionalno uzdizanje"). S obzirom da je ulazak na vlast Adolfa Hitlera bio više rezultat intriga, nego aktivne revolucije, termin je bio kritikovan od strane historičara i ponekad se mijenja s pojmom Machtübertragung ("predaja moći") ili, polemički, Machterschleichung ("uspuzavanje na vlast").

Još jedan alternativni naziv koji obično koristi za nacističko oduzimanje snage 1933. godine je Smeđa revolucija.

## Literatura 
* Richard J. Evans: Das Dritte Reich - Aufstieg, München 2004,  (Njemački jezik). Na engleskom jeziku naslov je The Coming Of The Third Reich, London: Allen Lane, 2003.
* Norbert Frei: Machtergreifung. Anmerkungen zu einem historischen Begriff. In: Vierteljahrshefte für Zeitgeschichte. (VfZ) 31/1983, S. 136–145 (Njemački jezik)
* Gotthard Jasper: Die gescheiterte Zähmung. Wege zur Machtergreifung Hitlers 1930-1934. Suhrkamp, Frankfurt am Main 1986 (Neue Historische Bibliothek),  (Njemački jezik)
## Vanjski linkovi 
* http://www.dhm.de/lemo/html/nazi/innenpolitik/etablierung/index.html 
* http://www.bpb.de/publikationen/EZLPWP,9,0,Zerst%F6rung_der_Demokratie_19301933.html 

Kategorija:Historija Njemačke
Crna joha

240px|desno|mini|Ženske rese

**Crna joha** (lat. *Alnus glutinosa*) je bjelogorično drvo iz porodice Betulaceae.

## Rasprostranjenost 
Raste na sjevernoj Zemljinoj polulopti u nizinskim šumama uz močvare, rijeke i potoke.

## Izgled 
Naraste do 25 m. Deblo dosiže do vrha krošnje. Kora je crno-smeđa. Izbojci obiluju bjelkastim lenticelama. Pupovi su na dugim stapkama i ljepljivi. Cvjetaju prije listanja. Lišće je okruglasto, 4–10&nbsp;cm dugo, na vrhu zaobljeno ili tupo prikraćeno, u početku ljepljivo, odozgo u uglovima žila s čupercima žutih dlačica. Otpada zeleno, tj. ne žuti. Muške i ženske rese, javljaju se u jesen. Ženske su rese sitne na dužoj stapci. Priperci odrvene i čine češeriće, koji ostaju dosta dugo na drvetu, nakon što se otvore, a plodovi ispadnu. Supke su obrnuto jajolike, oko 5 m dugačke. Prvi su listovi goli. Plod je sitan, okriljen vrlo uskim krilcem i plosnat.

## Ekološki zahtjevi 
Crna joha je vrsta brzog rasta. Ima široku ekološku valenciju s obzirom na zahtjeve prema toplini, vodi, tlu i svjetlu. Crna joha je vrsta drveća relativno kratkog životnog vijeka, doživi oko 100 godina. Dobro uspijeva u barskim uslovima. Ona je pionirska vrsta s kojom se osvajaju najmokriji tereni nizinskih područja, zajedno s bijelom vrbom.

Ona oblikuje tipičnu čupavu (zvonoliku) korijensku mrežu u kojoj prevladava pružanje korijenja u okomitom smjeru. Crna joha živi u simbiozi s bakterijama iz porodice aktinomiceta (*Aktinomyces alni* Peklo) koje tvore crvenkaste bradavice na korijenju. One obogaćuju tlo vežući nitrogen iz vazduha što je jedan od razloga zbog kojeg crna joha ima svojstva pionirske vrste.

## Reference 
## Vanjski linkovi 
Kategorija:Betulaceae
Patrilinearnost

**Patrilinearnost** označava pripadnost osobe lozi svojih predaka i potomaka u čisto muškoj liniji. **Agnati** su osobe koje dijele istog pretka u čisto muškoj liniji. Agnati su, naprimjer, braća i sestre, otac i njegova djeca, djeca dvojice braće, djeca sinova dvojice braće, itd.

Y hromosom i često prezime se prenose patrilinearno. Patrilinearnost je u prošlosti bila od izuzetne važnosti za nasljeđivanje. Evropske dinastije se ravnaju prema načelu patrilinearnosti, odnosno djeca pripadaju onoj dinastiji kojoj pripada njihov otac. Tako su, naprimjer, današnji španski kralj Juan Carlos i luksemburški veliki vojvoda Henri agnati, pošto su obojica patrilinearni potomci španskog kralja Filipa V i pripadnici dinastije Capet.

U prošlosti su pravo na nasljeđivanje prijestolja u skoro svim evropskim monarhijama (s izuzetkom britanskih i španskih monarhija) imali samo muški agnati prethodnog monarha. Danas je to slučaj u Luksemburgu, gdje žene i srodnici po ženskoj liniji mogu naslijediti prijestolje samo kada monarh više nema agnata podobnih za nasljeđivanje, Lihtenštajnu, Japanu i svim arapskim zemljama.

## Također pogledajte 
* Matrilinearnost
* Patrijarhat

*
Kategorija:Etnologija
Reksizam

mini|desno|200px|Zastava reksista.
**Reksizam** je bio fašistički pokret aktivan u Belgiji u prvoj polovini 20. vijeka. Iako svoje korijene vuče još od kraja Prvog svjetskog rata, pokret je politički okupljen 1930. u **Parti Rexiste** koju je osnovao Leon Degrelle.

U početku modelovan po uzoru na italijanski fašizam i španski falangizam, pokret se poslije po ideologiji približio njemačkom nacizmu. Pokret je podržavao "desničarsku revoluciju" i dominaciju Katoličke crkve u Belgiji,  ali se njenoj ideologiji snažno suprotstavio lider belgijske crkve kardinal van Roey, koji je reksizam opisao kao "opasnost za crkvu i zemlju ". Tri godine kasnije imali samo po četiri poslanička i senatorska mjesta.

Nakon uspona NSDAP-a u Njemačkoj, stranka je počela svoje ideje prilagođavati nacističkima usvajajući antisemitizam i sekularne stavove. Od Nijemaca su dobijali i finansijsku pomoć, ali istodobno su slabile veze sa Crkvom, uglavnom zbog nezadovoljstva biskupa novom politikom. Nakon njemačke invazije na Belgiju 1940. godine jedan dio reksista se uključio u pokret otpora nezadovoljan nacističkom antiklerikalnom i antisemitskom politikom, no većina je sarađivala s okupatorom kojeg je vidjela kao saveznika u borbi protiv komunizma. U uskoj vezi s reksizmom bile su i belgijske SS-formacije *Wallonien* i *Langemarck* koje su početkom Operacije Barbarossa poslale 25.000 i 15.000 dobrovoljaca na Istočni front.

## Books 
* Baland Lionel, Léon Degrelle et la presse rexiste, Paris, Éditions Déterna, 2009 ()
* Streel José, La révolution du XXème siècle (réédition du livre paru en 1942 à la NSE à Bruxelles), préface de Lionel Baland, Déterna, Paris, 2010.

## Reference 
Kategorija:Historija Belgije
Kategorija:Političke ideologije
Kategorija:Političke stranke osnovane 1930.
Kategorija:Ekstremne desničarske stranke
Ivana II, kraljica Navare

**Ivana II** (28. januar 1312 - 6. oktobar 1349) je bila vladarica Navare kao kraljica, te vladarica Angoulêmea, Mortaina i Longuevillea kao grofica.

## Pravo na nasljedstvo 
Bila je jedino dijete francusko-navarskog kralja Luja X / I i njegove prve supruge, Margarete Burgundske. Njena majka je bila optužena za nevjeru, te je zatvorena od Ivaninog djeda, francusko-navarskog kralja Filipa IV / I. Ubrzo po zatvaranju Margareta je umrla pod sumnjivim okolnostima. Zbog majčine ljubavne afere, Ivanino očinstvo je bilo dovedeno u pitanje kako bi joj se oduzelo pravo na nasljedstvo.

Iako je po navarskom zakonu trebala naslijediti navarsku krunu već u svojoj četvrtoj godini, po smrti svog mlađeg polubrata, Ivana I, njeni amidže, su, jedan za drugim, vladali Navarom kao Filip II i Karlo II. Da bi vladali Navarom iskoristili su njen spol (iako spol nije sprječavao žene, poput Ivanine nane, Ivane I, da vladaju Navarom), tvrdnju da nije kćerka navarskog kralja i nesreću da od svoje četvrte godine nije imala nijednog roditelja koji bi se borio za njena prava. Njene amidže su se pozivali na Salijski zakon koji ženama brani nasljeđivanje francuske krune kako bi sebi osigurali krunu.

## Brak 
Godine 1318. udala se za svog daljeg rođaka, Filipa, grofa Évreuxa, koji će kasnije, kao Filip III, vladati zajedno s njom. S njim je imala sedmero djece. Pošto se udala za svog agnata, na navarskom prijestolju se očuvala dinastija Capet, tačnije njen mlađi ogranak, dinastija Évreux (Ivana je pripadala starijoj lozi, a njen muž mlađoj lozi).

## Vladavina 
Godine 1328, po smrti svoga najmlađeg amidže, koji je Francuskom vladao kao Karlo IV, a Navarom kao Karlo I, Ivana je konačno naslijedila navarsku krunu i zajedno s njom grofoviju Champagne. Francusku krunu je naslijedio njen daleki rođak po muškoj liniji, Filip VI, s kojim je sklopila dogovor i zamijenila grofoviju Champagne za teritorije u Normandiji, Angoulême, Mortain i Longueville. Kasnije je Angoulême zamijenila za teritorije Pontoise, Beaumont-sur-Oise i Asnière-sur-Oise.

## Smrt i naslijeđe 
Umrla je kao udovica 1349. godine. Naslijedio ju je sin, Karlo II, kralj Navare.

Iako Ivani II nije bilo dozvoljeno da naslijedi francusku krunu, u 16. stoljeću Ivanin potomak i nasljednik (preko svoje majke, Ivane III) je naslijedio francusku krunu kao najbliži agnat posljednjeg kralja iz dinastije Valois.

Kategorija:Kraljevi Navare
Kategorija:Grofovi Šampanje
Kategorija:Ženski monarsi
Kategorija:Kapetovci
Svjetsko prvenstvo u nogometu 2010 - grupa C

U grupi C, Svjetskog prvenstva u nogometu 2010. godine na izvlačenju 4. decembra 2009. godine u Cape Townu izvučene su reprezentacije Engleske, Sjedinjenih Američkih Država, Alžira i Slovenija. Za nosioca grupe C je postavljena reprezentacija Engleske. Pobjednik i drugoplasirani u grupi sastaju se u osmini finala protiv drugoplasiranog i pobjednika iz grupe D.

## Timovi 
### Sastavi timova 
### Dresovi 
## Tabela 
## Utakmice 
Utakmice se igraju u Phokengu, Polokwaneu, Cape Townu, Johannesburgu, Pretoriji i 
Port Elizabethu. Vrijeme početka utakmice je po lokalnom vremenu, koje odgovara ljetnom srednjoevropskom vremenu.
 
### Engleska - SAD 
Engleska i SAD su se do sad susreli samo jednom na Svjetskim nogometnim prvenstvima. Na Svjetskom prvenstvu u nogometu 1950. godine SAD su pobijedile 1:0.

 
|valign="top"|300px
|valign="top" width="50%"|

|}

----

### Alžir - Slovenija 
Ove se dvije nogometne reprezentacije do sada nisu susrele u međusobnim susretima na dosadašnjim Svjetskim nogometnim prvenstvima.

|valign="top"|300px
|valign="top" width="50%"|

|}

----

### Slovenija - SAD 
Ove se dvije nogometne reprezentacije do sada nisu susrele u međusobnim susretima na dosadašnjim Svjetskim nogometnim prvenstvima.

|valign="top"|300px
|valign="top" width="50%"|

|}

----

### Engleska - Alžir 
Ove se dvije nogometne reprezentacije do sada nisu susrele u međusobnim susretima na dosadašnjim Svjetskim nogometnim prvenstvima.

|valign="top"|300px
|valign="top" width="50%"|

|}
thumb|England - Algeria

----

### Slovenija - Engleska 
Ove se dvije nogometne reprezentacije do sada nisu susrele u međusobnim susretima na dosadašnjim Svjetskim nogometnim prvenstvima.

|valign="top"|300px
|valign="top" width="50%"|

|}

----

### SAD - Alžir 
Ove se dvije nogometne reprezentacije do sada nisu susrele u međusobnim susretima na dosadašnjim Svjetskim nogometnim prvenstvima.

|valign="top"|300px
|valign="top" width="50%"|

|}

----

## Statistika 
### Lista strijelaca 
### Žuti kartoni 
### Crveni kartoni 
## Vanjski linkovi 
* Termini utakmica na Svjetskom prvenstvu na službenoj FIFA stranici  

## Reference 
Grupa C
Scuderia Ferrari

**Scuderia Ferrari** je italijanski automobilski tim, koja je deo sportskog odjela proizvođača automobila Ferrari. Ferrari je osnovao 1929. godine Enzo Ferrari.

## Rezultati u Formuli 1
### Kao konstruktor
**Napomene**

## Vanjski linkovi 
* statsf1.com - statistika Scuderia Ferrari

Kategorija:Konstruktori Formule 1
Kategorija:Italijanski konstruktori Formule 1